তারপর সংসদকে নিস্ক্রীয় করে ক্ষমতা ধরে রাখে। এখনো সেই প্রয়োজনীয়তা বিজেপি-সঙ্ঘ পরিবারের নেই, কারন তারা ২০১৯ সাল অবধি নিশ্চিন্ত। আর তার আগে তো তাদের লক্ষ্যগুলি পূরন করার জন্য অর্ডিন্যান্স রইলোই (জমি নিয়ে তিনবার অর্ডিন্যান্স জারি করা হয়েছে, অন্যান্য ক্ষেত্রেও বিজেপির কাছে সংসদে বিল আনার চেয়ে অর্ডিন্যান্স বেশি প্রিয় পদ্ধতি, সংসদকে নিস্ক্রীয় করে দেওয়ার শুরু?)। তাই এই কোনো ভাবে আগুণ ঠেকিয়ে রাখার বা নিজেদের কোনো ভাবে টিকে থাকার (সঙ্ঘ পরিবারের ঘোষিত শত্রুই হলো মুসলিম, খ্রীষ্টান ও কমিউনিষ্টরা, তাই সংশোধনবাদী থেকে বিপ্লবী কমিউনিষ্ট ফ্যাসিস্ট আক্রমন সবার ওপরেই নামবে আজ বা কাল) লড়াইকে প্রধান গুরুত্ব না দিয়ে আগুণ নেভানোর দিকে গুরুত্ব দেওয়াটাই উচিত। বামপন্থীদের (অন্তত বিল্পবী কমিউনিষ্টদের) নিজেদের কোনো ভাবে টিকে থাকার লড়াইকেই প্রধান সংগ্রাম না বানিয়ে ফেলে প্রকৃত জনগণের ক্ষমতা স্থাপনের দিকে প্রধান গুরুত্ব দেওয়া উচিৎ। বস্তুত সেটাই হবে ফ্যাসিবাদের সঠিক উত্তর। আম আদমী পার্টির উত্থান থেকে একটা ব্যাপার পরিষ্কার, জনগণ প্রচলিত সংসদীয় দলগুলির বাইরে শ্বাস নেওয়ার জায়গা খুঁজছেন। সেই জায়গা বিপ্লবী কমিউনিষ্টরাই দিতে পারেন। আম আদমীর রাজনীতি হলো বিপ্লবী বামপন্থাই।